2.  ลักษณะการประกอบธุรกิจ

บริษัทประกอบธุรกิจด้านพัฒนาอสังหาริมทรัพย์ ซึ่งมีลักษณะการดำเนินงานดังนี้

1.  การพัฒนาอสังหาริมทรัพย์เพื่อขาย ซึ่งรวมถึงการเข้าซื้อหรือร่วมลงทุนในบริษัทอื่น เช่น
    การจัดสรรที่ดินเปล่า บ้านเดี่ยว ทาวน์เฮ้าส์ อาคารชุดพักอาศัย และอาคารสำนักงาน
    ตลอดจนอาคารพาณิชย์ และการรับจ้างสร้างบ้านบนที่ดินของลูกค้า

2.  การพัฒนาอสังหาริมทรัพย์เพื่อให้เช่า

3.  การให้บริการบริหารโครงการให้กับผู้ร่วมทุน และ/หรือ นักลงทุน

ทั้งนี้
บริษัทมีนโยบายในการพัฒนาโครงการในเขตใจกลางกรุงเทพมหานครและสถานที่พักผ่อนตากอากาศต่างๆ
ในประเทศไทย โดยให้ความสำคัญในเรื่องต่างๆ ดังต่อไปนี้

1.  เน้นในเรื่องของทำเลที่ตั้งของโครงการ ซึ่งจะต้องเป็นทำเลที่ดี อยู่ในบริเวณศูนย์กลางธุรกิจ
    และเมืองตากอากาศ มีการคมนาคมสะดวก

2.  เน้นด้านการออกแบบ ด้านสถาปัตยกรรม เพื่อประโยชน์ในการใช้สอยและความสวยงาม

3.  เน้นคุณภาพของโครงการในทุกๆ ด้าน เช่น เฟ้นหาวัสดุที่เหมาะสมสำหรับแต่ละโครงการ
    และเน้นคุณภาพที่ได้มาตรฐานในการก่อสร้าง
    รวมถึงการบริหารและการจัดการโครงการหลังจากที่ส่งมอบให้ลูกค้าแล้ว
    และการบริหารด้านความปลอดภัยในโครงการ

4.  ให้ความสำคัญด้านสิ่งแวดล้อม และความสวยงามตามธรรมชาติ

5.  กำหนดราคาขายอย่างสมเหตุสมผลและไม่สูงจนเกินไป
    สร้างความเชื่อมั่นในสินค้าของบริษัทต่อลูกค้า
    เพื่อก่อให้เกิดผลประโยชน์ตอบแทนสูงสุดแก่บริษัทและผู้ถือหุ้น

  นอกจากนี้
  บริษัทยังได้พยายามที่จะเสริมสร้างความรู้ความเข้าใจเกี่ยวกับตลาดผู้บริโภคทั้งในประเทศไทยและต่างประเทศ
  และวางนโยบายที่มุ่งเน้นความสัมพันธ์ในเชิงธุรกิจกับลูกค้า นักลงทุน และหุ้นส่วนทางธุรกิจต่างๆ
  โดยมีจุดมุ่งหมายในการเป็นผู้นำด้านการพัฒนาอสังหาริมทรัพย์ที่ดี ในประเทศไทย

1.  ความเป็นมา

-   บริษัทจดทะเบียนเป็นบริษัทจำกัดครั้งแรกในนาม “บริษัท ปิอาซ่าการ์เม้น จำกัด” เมื่อปี 2530
    โดยมีวัตถุประสงค์เริ่มแรกเพื่อทำการผลิตและจำหน่ายเสื้อผ้าสำเร็จรูป
    แต่ยังไม่ได้เริ่มดำเนินการ
    ผู้เริ่มก่อตั้งบริษัทได้เสนอให้เปลี่ยนแปลงวัตถุประสงค์ของการจัดตั้งบริษัทใหม่เป็นเพื่อการลงทุน
    และพัฒนาอสังหาริมทรัพย์เพื่อให้เช่าและจำหน่าย

-   ต่อมาได้จดทะเบียนเปลี่ยนชื่อเป็น “บริษัท ไรมอน พร็อพเพอร์ตี้ ดีเวลลอปเม้นท์ จำกัด”
    หลังจากประสบความสำเร็จในการก่อสร้างและขายโครงการอาคารพาณิชย์
    จึงได้จดทะเบียนเปลี่ยนชื่ออีกครั้งเป็น “บริษัท ไรมอน แลนด์ จำกัด” ในปี 2533

-   บริษัทได้เข้าลงทุนในโครงการพัฒนาอสังหาริมทรัพย์ต่างๆ
    และได้เข้าร่วมลงทุนในบริษัทหลายแห่งเพื่อเป็นเจ้าของที่ดินที่มีศักยภาพ
    และเพื่อการขยายธุรกิจ จนกระทั่งในปี 2536 บริษัทได้แปลงสภาพเป็นบริษัท “มหาชน”
    และเสนอขายหุ้นสามัญเพิ่มทุนต่อประชาชนทั่วไปจำนวน 5,500,000 หุ้น ในราคาหุ้นละ 54
    บาท (มูลค่าที่ตราไว้หุ้นละ 10 บาท) และได้รับอนุญาตจากตลาดหลักทรัพย์แห่งประเทศไทย
    ให้เป็นบริษัทจดทะเบียนในตลาดหลักทรัพย์แห่งประเทศไทย
    โดยได้รับอนุญาตให้นำหุ้นของบริษัทเข้าทำการซื้อขายในตลาดหลักทรัพย์แห่งประเทศไทย

-   ในปี 2543 - 2546 บริษัทได้เข้าสู่กระบวนการฟื้นฟูกิจการภายใต้พระราชบัญญัติล้มละลาย
    โดยศาลได้มีคำสั่งฟื้นฟูกิจการเมื่อวันที่ 6 ตุลาคม 2543
    และบริษัทได้ดำเนินการตามแผนฟื้นฟูกิจการจนเสร็จสมบูรณ์
    ซึ่งศาลล้มละลายกลางได้มีคำสั่งยกเลิกการฟื้นฟูกิจการเมื่อวันที่ 4 สิงหาคม 2546

  ทั้งนี้ แผนฟื้นฟูกิจการของบริษัท ประกอบด้วย การลดทุน,
  การเพิ่มทุนเพื่อการแปลงหนี้เป็นทุนและเพื่อเสนอขายแก่นักลงทุนใหม่
  (แผนฟื้นฟูกิจการได้กำหนดให้มีการปรับปรุงโครงสร้างหนี้สินที่เกิดก่อนการฟื้นฟูกิจการทั้งหมด
  ซึ่งส่งผลให้หลังการฟื้นฟูกิจการบริษัทไม่มีหนี้สินที่เกิดก่อนการฟื้นฟูกิจการเหลืออยู่เลย)
  โดยมีกลุ่มนักลงทุนใหม่นำโดย บริษัทหลักทรัพย์ ซีมิโก้ จำกัด (มหาชน)
  ซึ่งเข้าซื้อหุ้นเพิ่มทุนตามแผนฟื้นฟูกิจการ และกลายเป็น
  ผู้ถือหุ้นรายใหญ่รายใหม่, การแตกหุ้นสามัญจากมูลค่าที่ตราไว้หุ้นละ 10 บาท
  เป็นมูลค่าที่ตราไว้หุ้นละ 5 บาท, การออกใบสำคัญแสดงสิทธิจำนวนทั้งสิ้น 299,904,000 หน่วย
  ให้แก่ผู้ถือหุ้นเดิมและนักลงทุนใหม่ที่จองซื้อหุ้นสามัญเพิ่มทุน
  และการชำระหนี้ให้แก่เจ้าหนี้เป็นเงินสด
  รวมทั้งการโอนสินทรัพย์อันเป็นหลักประกันเพื่อชำระหนี้ให้แก่เจ้าหนี้มีประกัน

-   เดือนพฤศจิกายน 2546 บริษัทได้ออกและเสนอขายหุ้นสามัญ จำนวน 29,990,400 หุ้น
    มูลค่าที่ตราไว้หุ้นละ 5 บาท ให้แก่นักลงทุนที่มีลักษณะเฉพาะเจาะจง และ/หรือ
    นักลงทุนประเภทสถาบัน ในราคาเสนอขายหุ้นละ 7 บาท
    และได้ดำเนินการแตกหุ้นสามัญจากมูลค่าที่ตราไว้หุ้นละ 5 บาท เป็นมูลค่าที่ตราไว้หุ้นละ 1
    บาท พร้อมทั้งได้ดำเนินการแตกใบสำคัญแสดงสิทธิจาก 1 หน่วยเดิม เป็น 5 หน่วยใหม่

-   เดือนพฤษภาคม 2547 บริษัทได้ออกและเสนอขายหุ้นสามัญ จำนวน 224,930,555 หุ้น
    มูลค่าที่ตราไว้หุ้นละ 1 บาท ให้แก่ผู้ถือหุ้นเดิมในอัตราส่วน 4 หุ้นสามัญเดิม ต่อ 1
    หุ้นสามัญเพิ่มทุน ในราคาเสนอขายหุ้นละ 1 บาท
    โดยหุ้นที่เหลือจากการจองซื้อของผู้ถือหุ้นเดิมได้เสนอขายให้แก่นักลงทุนที่มีลักษณะเฉพาะเจาะจง
    และ/หรือ นักลงทุนประเภทสถาบัน ในราคาเสนอขายหุ้นละ 1 บาท
    (ซึ่งเป็นราคาเท่ากับมูลค่าหุ้นที่ตราไว้) ในเดือนกรกฏาคม 2547

-   เมื่อวันที่ 20 สิงหาคม 2547 ตลาดหลักทรัพย์แห่งประเทศไทย
    ได้อนุญาตให้หลักทรัพย์ของบริษัทกลับเข้าทำการซื้อขายในหมวดอุตสาหกรรมปกติ

-   ทั้งนี้ ในช่วงปี 2546 - 2548 บริษัท บริษัทย่อย และบริษัทร่วม ได้เปิดจำหน่ายโครงการใหม่
    จำนวน 7 โครงการ คือ โครงการเดอะล็อฟท์ สาทร, โครงการเดอะเลคส์คอนโดมิเนียม,
    โครงการเดอะลีเจ้นด์ ศาลาแดง, โครงการนอร์ทชอร์คอนโดมิเนียม พัทยา, และโครงการ
    กะตะ การ์เด้นส์ ภูเก็ต, โครงการเดอะล็อฟท์ เย็นอากาศ และ โครงการเดอะไฮทส์ ภูเก็ต
    ซึ่งแต่ละโครงการได้รับการตอบสนองจากลูกค้าของบริษัทเป็นอย่างดี

-   ในวันที่ 29 เมษายน 2548
    ที่ประชุมใหญ่สามัญผู้ถือหุ้นมีมติอนุมัติการเพิ่มทุนจดทะเบียนของบริษัทจากทุนจดทะเบียนเดิมจำนวน
    2,752,640,955 บาท เป็นทุนจดทะเบียนใหม่จำนวน 2,977,571,568 บาท
    โดยการออกหุ้นสามัญเพิ่มทุนจำนวน 224,930,613 หุ้น มูลค่าหุ้นที่ตราไว้หุ้นละ 1 บาท
    โดยหุ้นสามัญเพิ่มทุนดังกล่าวได้ถูกจัดสรรให้แก่ผู้ถือหุ้นเดิมของบริษัท ในอัตราส่วน 5 หุ้นเดิม
    ต่อ 1 หุ้นใหม่ ในราคาเสนอขายหุ้นละ 1 บาท ทั้งนี้
    ผู้ถือหุ้นที่มีรายชื่ออยู่ในสมุดทะเบียนผู้ถือหุ้น ณ วันที่ 13 พฤษภาคม 2548
    เป็นผู้มีสิทธิได้รับการจัดสรรหุ้นสามัญเพิ่มทุนดังกล่าวในเดือนมิถุนายน 2548
    ซึ่งบริษัทได้จดทะเบียนเพิ่มทุนจากการออกและเสนอขายหุ้นเพิ่มทุนดังกล่าวต่อกระทรวงพาณิชย์
    เมื่อวันที่ 16 มิถุนายน 2548 ทั้งนี้ ณ วันที่ 31 ธันวาคม 2548 บริษัทมีทุนจดทะเบียนจำนวน
    2,977,571,568 บาท และมีทุนชำระแล้วจำนวน 1,349,583,678 บาท

-   ในวันที่ 12 ตุลาคม 2548
    บริษัทได้ใช้สิทธิเรียกให้ผู้ถือใบสำคัญแสดงสิทธิใช้สิทธิตามใบสำคัญแสดงสิทธิก่อนกำหนดจำนวน
    374,801,596 หน่วย เป็นครั้งแรก โดยกำหนดวันใช้สิทธิในเดือนกุมภาพันธ์ 2549 นอกจากนี้
    ในวันที่ 28 พฤศจิกายน 2548
    บริษัทได้ใช้สิทธิเรียกให้ผู้ถือใบสำคัญแสดงสิทธิใช้สิทธิตามใบสำคัญแสดงสิทธิก่อนกำหนดเป็นครั้งที่
    2 (และเป็นครั้งสุดท้าย) สำหรับใบสำคัญแสดงสิทธิจำนวน 374,801,595 หน่วย
    โดยกำหนดวันใช้สิทธิในเดือนเมษายน 2549 ทั้งนี้ บริษัทมีใบสำคัญแสดงสิทธิ (RAIMON-W)
    เหลือทั้งสิ้นจำนวน 749,603,389 หน่วย
    ซึ่งบริษัทจะไม่ใช้สิทธิเรียกให้ผู้ถือใบสำคัญแสดงสิทธิใช้สิทธิตามใบสำคัญแสดงสิทธิในส่วนนี้

-   ในวันที่ 27 กุมภาพันธ์ 2549 จากที่กล่าวมาข้างต้น
    บริษัทได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญ (RAIMON-W)
    จำนวน 378,832,048 หุ้น ในราคาใช้สิทธิหุ้นละ 0.963 บาท รวมเป็นเงิน 364,815,276
    บาท บริษัทได้จดทะเบียนเพิ่มทุนของบริษัทกับกระทรวงพาณิชย์ เป็นทุนที่ชำระแล้วจำนวน
    1,728,415,726 บาท เมื่อวันที่ 2 มีนาคม 2549

-   ในวันที่ 28 เมษายน 2549
    บริษัทได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญ (RAIMON-W)
    จำนวน 374,260,907 หุ้น ในราคาใช้สิทธิหุ้นละ 0.963 บาท รวมเป็นเงิน 360,413,268
    บาท บริษัทได้จดทะเบียนเพิ่มทุนของบริษัทกับกระทรวงพาณิชย์ เป็นทุนที่ชำระแล้วจำนวน
    2,102,676,633 บาท เมื่อวันที่ 4 พฤษภาคม 2549

-   ในวันที่ 31 กรกฎาคม 2549
    บริษัทได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญที่ได้ออกและเสนอขายให้แก่กรรมการและพนักงานบริษัทฯ(RAIMON
    W2) จำนวน 5,690,566 หุ้น ในราคาใช้สิทธิหุ้นละ 1.228 บาท รวมเป็นเงิน 6,988,015
    บาท บริษัทได้จดทะเบียนเพิ่มทุนของบริษัทกับกระทรวงพาณิชย์ เป็นทุนที่ชำระแล้วจำนวน
    2,108,367,199 บาท เมื่อวันที่ 4 สิงหาคม 2549

-   ในวันที่ 29 กันยายน 2549
    บริษัทได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญ (RAIMON-W)
    จำนวน 3,672 หุ้น ในราคาใช้สิทธิหุ้นละ 0.963 บาท รวมเป็นเงิน 3,536 บาท
    บริษัทได้จดทะเบียนเพิ่มทุนของบริษัทกับกระทรวงพาณิชย์ เป็นทุนชำระแล้วจำนวน
    2,108,370,871 บาท เมื่อวันที่ 5 ตุลาคม 2549 โดย ณ วันที่ 31 ธันวาคม 2549
    คงเหลือใบสำคัญแสดงสิทธิที่จะซื้อหุ้นสามัญ (RAIMON-W) ที่ยังไม่ได้ใช้สิทธิจำนวน
    749,599,853 หน่วย
    รวมทั้งใบสำคัญแสดงสิทธิที่จะซื้อหุ้นสามัญที่ได้ออกและเสนอขายให้แก่กรรมการและพนักงานบริษัท
    (RAIMON-W2) ที่ยังไม่ได้ใช้สิทธิจำนวน 59,987,834 หน่วย ทั้งนี้ ณ วันที่ 31 ธันวาคม
    2549 บริษัทมีทุนจดทะเบียนจำนวน 2,977,571,568 บาท และทุนชำระแล้วจำนวน
    2,108,370,871 บาท

-   สืบเนื่องจากความสำเร็จในโครงการนอร์ทชอร์คอนโดมิเนียม พัทยา ในเดือนพฤศจิกายน
    2549 บริษัทจึงได้เปิดตัวโครงการคอนโดมิเนียม เกรด เอ ใหม่ในเขตเมืองพัทยา
    โดยใช้ชื่อโครงการว่า นอร์ทพ้อยท์ โดย ณ ปัจจุบัน โครงการนอร์ทพ้อยท์
    มียอดขายแล้วกว่าร้อยละ 30

    1.  ภาพรวมการประกอบธุรกิจของธุรกิจ

  ปัจจุบัน
  บริษัทได้มีการขยายงานและได้ส่งมอบผลิตภัณฑ์หรือโครงการที่มีมาตรฐานให้กับตลาดอย่างต่อเนื่อง
  ทำให้บริษัทกลายเป็นบริษัทชั้นนำในด้านธุรกิจอสังหาริมทรัพย์ในประเทศไทย
  โดยบริษัทมีนโยบายการลงทุนในด้านการพัฒนาโครงการที่พักอาศัยประเภทคอนโดมิเนียม วิลล่า
  ทาวน์เฮ้าส์ และบ้านเดี่ยว รวมถึงการให้เช่าอสังหาริมทรัพย์
  โดยในอนาคตบริษัทอาจมีการแบ่งส่วนของโครงการของบริษัทเพื่อใช้ในการขายและให้เช่า
  โดยลูกค้ากลุ่มเป้าหมายของบริษัทจะเป็นกลุ่มลูกค้าในระดับกลางถึงระดับสูง
  ซึ่งบริษัทมุ่งเน้นในการเลือกพัฒนาโครงการที่มีทำเลที่ตั้งดีและมีคุณภาพ
  มีความโดดเด่นและมีความแตกต่างจากคู่แข่ง ซึ่งจะเห็นได้จากโครงการต่างๆ ของบริษัท

  นอกจากนี้ บริษัทยังคงมองหาโอกาสในการลงทุน และการพัฒนาโครงการใหม่ๆ อยู่เสมอ
  เพื่อทำให้แน่ใจว่าบริษัทจะมีรายได้จากการประกอบธุรกิจอย่างต่อเนื่องในปีต่อๆ ไป

โครงสร้างการถือหุ้นของบริษัท ไรมอน แลนด์ จำกัด (มหาชน)

หมายเหตุ : * ณ วันที่ 31 มกราคม 2549 บริษัท ไรมอน แลนด์ จำกัด (มหาชน)
ได้จดทะเบียนจัดตั้งบริษัท ไรมอน แลนด์ ดีเวลลอปเม้นท์ จำกัด

  ** ณ วันที่ 15 มิถุนายน 2549 บริษัท ไรมอน แลนด์ จำกัด (มหาชน)
  ได้จดทะเบียนจัดตั้งบริษัท ไรมอน แลนด์ พร็อพเพอร์ตี้ จำกัด

*** ณ วันที่ 11 ตุลาคม 2549 บริษัท ไรมอน แลนด์ จำกัด (มหาชน) ได้จดทะเบียนจัดตั้งบริษัท
ไรมอน แลนด์ พาร์ค วิว ดีเวลลอปเม้นส์ จำกัด

2.  โครงสร้างรายได้

  โครงสร้างรายได้ของบริษัทและบริษัทย่อย (2547 – 2549)

(หน่วย : พันบาท)

+-----------------------------------+-----+----+-----+----+-----+----+
| รายการ                            | ปี   |    | ปี   |    | ปี   |    |
|                                   | 2   |    | 2   |    | 2   |    |
|                                   | 549 |    | 548 |    | 547 |    |
+-----------------------------------+-----+----+-----+----+-----+----+
|                                   | จำ  | %  | จำ  | %  | จำ  | %  |
|                                   | นวน |    | นวน |    | นวน |    |
|                                   | เงิน |    | เงิน |    | เงิน |    |
+-----------------------------------+-----+----+-----+----+-----+----+
| รายได้จากการขาย                    | 8   | 9  | 1,7 | 9  | 4   | 5  |
|                                   | 50, | 1. | 35, | 8. | 51, | 8. |
|                                   | 967 | 41 | 261 | 87 | 052 | 32 |
+-----------------------------------+-----+----+-----+----+-----+----+
| รายได้ค่าเช่าและค่าบริการ              | 2,  | 0. | 2,  | 0. | 2,  | 0. |
|                                   | 584 | 28 | 493 | 14 | 566 | 33 |
+-----------------------------------+-----+----+-----+----+-----+----+
| รายได้ค่าบริหารโครงการ               |     |    | 2,  | 0. | 6,  | 0. |
|                                   |     |    | 804 | 16 | 289 | 81 |
+-----------------------------------+-----+----+-----+----+-----+----+
| รายได้ค่าธรรมเนียมการตลาด            | 10, | 1. | 6,  | 0. | 2,  | 0. |
|                                   | 698 | 14 | 382 | 36 | 547 | 33 |
+-----------------------------------+-----+----+-----+----+-----+----+
| ส่วนแบ่งกำไรจากเงินลงทุนตามวิธีส่วนได้เสีย | 9,  | 1. |     |    |     |    |
| – บริษัทร่วม                         | 832 | 06 |     |    |     |    |
|                                   |     |    |     |    |     |    |
| (โครงการเดอะเลคส์ คอนโดมิเนียม)      |     |    |     |    |     |    |
+-----------------------------------+-----+----+-----+----+-----+----+
| กำไรจากการชำระบัญชีของบริษัทร่วม       | 6,  | 0. |     |    |     |    |
|                                   | 868 | 74 |     |    |     |    |
| (โครงการเดอะเลคส์ คอนโดมิเนียม)      |     |    |     |    |     |    |
+-----------------------------------+-----+----+-----+----+-----+----+
| ส่ว                                |     |    |     |    | 3   | 3  |
| นแบ่งกำไรจากเงินลงทุนในตามวิธีส่วนได้เสีย |     |    |     |    | 00, | 8. |
|                                   |     |    |     |    | 047 | 80 |
+-----------------------------------+-----+----+-----+----+-----+----+
| กำไรจากอัตราแลกเปลี่ยนที่ยังไม่เกิดขึ้น     | 7,  | 0. |     |    |     |    |
|                                   | 673 | 82 |     |    |     |    |
+-----------------------------------+-----+----+-----+----+-----+----+
| ดอกเบี้ยรับ                          | 22, | 2. | 3,  | 0. | 3,  | 0. |
|                                   | 724 | 44 | 085 | 18 | 179 | 41 |
+-----------------------------------+-----+----+-----+----+-----+----+
| รายได้อื่น                           | 19, | 2. | 5,  | 0. | 7,  | 1. |
|                                   | 615 | 11 | 110 | 29 | 686 | 00 |
+-----------------------------------+-----+----+-----+----+-----+----+
| รวมรายได้                          | 9   | 10 | 1,7 | 10 | 7   | 10 |
|                                   | 30, | 0. | 55, | 0. | 73, | 0. |
|                                   | 961 | 00 | 135 | 00 | 366 | 00 |
+-----------------------------------+-----+----+-----+----+-----+----+